maris_mpouzianis

__**Τίτλος σχεδίου μαθήματος:**__ Κεφάλαιο 3.3 – Κάρτες Γραφικών

Μάρης Γρηγόρης 1115200700277 (wiki greg89) Μπουζιάνης Λεωνίδας 1115200700057 (wiki leonidas89)
 * __Δημιουργοί:__**

Πρωταρχική μας ενέργεια, πριν ακόμα αρχίσουμε να ασχολούμαστε με το κύριο αντικείμενο διδασκαλίας, που στην εν λόγω περίπτωση είναι οι κάρτες γραφικών, είναι να κάνουμε μια μικρή αναφορά στα όσα αναλύσαμε στο προηγούμενο μάθημα. Με τον τρόπο αυτό όχι μόνο διατηρούμε μια συνοχή στη διδασκαλία μας, αλλά επιπλέον κάνουμε σαφή στους μαθητές την άρρηκτα συνδεδεμένη σχέση που έχουν οι οθόνες με τις κάρτες γραφικών.Στη συνέχεια θα αρχίσουμε να εμπλουτίζουμε την ήδη υπάρχουσα γνώση με τη νέα, με τη βοήθεια των εργαλείων εκμάθησης, ενώ δε θα παραλείψουμε να μοιράσουμε στους μαθητές φύλλα εργασιών τα οποία θα κληθούν να συμπληρώσουν μετά το πέρας της διαδικασίας. Στο μεταξύ όμως μια πραγματική κάρτα γραφικών θα κάνει το γύρο της τάξης για να εξεταστεί από τους μαθητές και έπειτα θα δείξουμε πως την εγκαθιστούμε. Τέλος θα αφιερώσουμε λίγο χρόνο στη λήξη για να γίνει μια μικρή ελεύθερη συζήτηση με τους μαθητές σχετική με το επόμενο κεφάλαιο, ώστε να βρούμε εύφορο έδαφος την επόμενη φορά που θα κληθούμε να διδάξουμε.
 * __Σύντομη περιγραφή του σχεδίου μαθήματος__**

__**Γνωστικό αντικείμενο, ανάγκες που καλύπτει, το επίπεδο των εκπαιδευόμενων και οι προαπαιτούμενες γνώσεις**__ Στις δύο διδακτικές ώρες που έχουμε στη διάθεσή μας, οφείλουμε οι εκπαιδευτικές μας μέθοδοι να αποδόσουν τα μέγιστα, ούτως ώστε οι μαθητές να κατανοήσουν εις βάθος τα όσα πραγματεύεται το κεφάλαιο με τις κάρτες γραφικών. Οπως αναφέρθηκε και ανωτέρω θα πρέπει σαφώς να έχει προηγηθεί μάθημα για τις οθόνες μιας και ο ρόλος των καρτών είναι να ρυθμίζουν την επικοινωνία των υπολογιστών με αυτές. Δεν αρκεί όμως αυτό. Θα κληθούμε να ανασύρουμε απο τη μνήμη των μαθητών και ακόμα παλαιότερη γνώση. Ο λόγος φυσικά γίνεται για τη μητρική πλακέτα πάνω στην οποία κουμπώνει η κάρτα. Ως εκ τούτου πρόκειται για έννοιες στενά συνδεδεμένες, τη συσχέτιση των οποίων καλούμαστε να υπενθυμίζουμε ακατάπαυστα τόσο μέσω της σύντομης επανάληψης του παρελθόντος κεφαλαίου κατα την εκκίνηση της τρέχουσας εκπαιδευτικής διαδικασίας, όσο και καθ' όλη τη διάρκεια αυτής. Η δόμηση δηλαδή της διδασκαλίας θα γίνει με τέτοιο τρόπο ώστε να μπορούμε να συνεχίσουμε απο εκεί που μείναμε την τελευταία -και όχι μόνο- φορά συνδέοντας στους μαθητές την παλία με τη νέα γνώση και δημιουργώντας μια συνέχεια και ομοιογένεια μεταξύ των μαθημάτων και των γνωστικών αντικειμένων.

Στόχος του μαθήματος αυτού, είναι αν μη τι άλλο η επεξήξηση της σημασίας της κάρτας γραφικών για ένα υπολογιστικό σύστημα καθώς και του τρόπού λειτουργίας της. Επιπροσθέτως οι μαθητές θα πρέπει να είναι σε θέση να αξιολογούν τις κάρτες βάσει των χαρακτηριστικών τους και να αφομοιώσουν φυσικά την σχετική ορολογία. Τέλος θα πρέπει να είναι ικανοί να εγκαταστήσουν μια κάρτα γραφικών με επιτυχία βασιζόμενοι τόσο στο θεωρητικό όσο και στο πρακτικό υπόβαθρο. Στο τέλος του μαθήματος θα γίνει μια μικρή αναφορά στους εκτυπωτές ωστε οι μαθητές να μπουν εκ των προτέρων στη διαδικασία να σκεφτούν απο μόνοι τους την τροπή του επόμενου μαθήματος, εξάπτοντας τους την περιέργεια και την φαντασία με καίριες ερωτήσεις που θα αποτελέσουν τροφή για σκέψη.
 * __Μαθησιακοί στόχοι__**

Το παρόν αποτελεί υποκεφάλαιο﻿ του κεφαλαίου 3 που αφορά τις μονάδες εισόδου/εξόδου. Το υποκεφάλαιο λοιπόν 3.3 έρχεται να γεφυρώσει ένα νοητό χάσμα ανάμεσα στην μητρική πλάκέτα και την οθόνη, κάνοντας πλέον σαφές και κατανοητό πως αυτές οι δύο έννοιες σχετίζονται μεταξύ τους, τονίζοντας άμεσα για ακόμα μια φορά την αλληλοεξάρτηση όλων των ζωτικών τμημάτων ενός ηλεκτρονικού υπολογιστή.
 * __Mάθημα και ενότητα του αναλυτικού προγράμματος που αντιστοιχεί__**

__**Περιγραφή του σχεδίου του μαθήματος (βασικές έννοιες, χρονοπρογραμματισμός, στάδια, link σε ιστοσελίδες και λοιπά)**__ Η συνέχεια, η συνοχή και η πληρότητα όσον αφορά τα γνωστικά αντικείμενα που επιχειρούμε κάθε φορά να μεταλαμπαδεύσουμε στους μαθητές, είναι μερικά μόνο απ' τα χαρακτηριστικά που πρέπει να ανακλά η εκάστοτε εκπαιδευτική διαδικασία. Αυτό σημαίνει πως υποχρεούμαστε να αντιμετωπίσουμε το ζήτημα μακροσκοπικα σε βάθος χρόνου και όχι παρωπιδικά κάνοντας μια ψυχρή και απομονωμένη απ' το μαθησιακό αντικείμενο διάλεξη. Στα πλαίσια λοιπόν της υποχρέωσης μας αυτής, όχι μόνο απέναντι στους μαθητές ή τους εαυτούς μας, αλλά και πάνω στο ίδιο το αντικείμενο αυτό κάθε αυτό, θα ξεκινήσουμε με μια ανασκόπηση τόσο στις οθόνες που διδάχθηκαν πρόσφατα, όσο και στις μητρικές πλακέτες στη σύναψη των οποίων συμβάλλουν οι κάρτες γραφικών ή καρτες οθόνης όπως λέγονται εναλλακτικά. Κατόπιν θα εισχωρήσουμε στην φαιά ουσία της διδασκαλίας μας εμβαθύνοντας στη νέα γνώση με τη συνεισφορά φυσικά των εργαλείων εκμάθησης web 2.0 στο όλο εγχείρημά μας. Ένας εννοιολογικός χάρτης κατασκευασμένος με webspiration θα βρίσκεται πάντα σε πρώτο πλάνο καθ' όλη τη διάρκεια του μαθήματος ώστε να μπορούν να ανατρέχουν σε αυτόν οι μαθητές ανα πάσα στιγμή. Παράλληλα θα γίνεται συνεχής εναλλαγή μεταξύ των σημειώσεων, και των υπόλοιπων βοηθητικών συνδέσμων και wikipedia αναλόγως τη φάση και το περιεχόμενο του μαθήματος που διδάσκεται την εκάστοτε χρονική στιγμή, ώστε τα όσα περιγράφουμε να συμβαδίζουν με αυτά που απεικονίζονται στους μαθητές. Εν συνεχεία στα πλαίσια ομαδικής δραστηριότητας τάξης θα συμπληρώσουμε σύντομα ένα μικρό σταυρόλεξο κατασκευασμένο με kubbu. Στο μεταξύ όσο εξελίσσονται τα ανωτέρω θα έχουμε δόσει στους μαθητές να εξετάσουν και να περιεργαστούν απο κοντά μια κάρτα γραφικών την οποία και θα δείξουμε στο τέλος πως την συνδέουμε στη μητρική την οποία θα έχουμε μαζί μας, με παράλληλη προβολή βέβαια και του αντίστοιχου βίντεο. Καθ' όλη τη διάρκεια φυσικά θα δίνεται η ευκαιρία στους μαθητές να εκφράσουν τις απορίες και τους προβληματισμούς τους, αλλά και να μοιραστούν τις οιεσδήποτε σκέψεις τους με τους υπόλοιπους, αδράττοντας κάθε ευκαιρία για εποικοδομητική συζήτηση. Έπειτα θα μοιραστούν στους μαθητές φύλλα εργασίας -κατασκευασμένα επίσης με kubbu- που θα χωρίζονται σε δυο ομάδες και τα οποία θα κληθούν να συμπληρώσουν. Στο τέλος του μαθήματος θα αφιερώσουμε λίγο απ' τον χρόνο μας ούτως ώστε να παρουσιαστεί εν τάχει το περιεχόμενο του επόμενου μαθήματος προϊδεάζοντας έτσι τους μαθητές για την συνέχεια αυτού. Στο σημείο αυτό θέτουμε εύστοχες ερωτήσεις και προβληματισμούς, ώστε να ωριμάσουν στο μεσοδιάστημα μέσα τους διευκολύνοντας έτσι το έργο μας για την επομενη φορά, εξάπτοντας παράλληλα βέβαια την περιέργεια και το ενδιαφέρον των μαθητών.__**﻿**__ Εννοιολογικός χάρτης http://www.webspirationpro.com/view/959813a1b17a Διαφάνειες [] Σταυρόλεξο http://www.kubbu.com/a1/15498_ Βοηθητικός σύνδεσμος [] Άρθρο wikipedia [] Εγκατάσταση κάρτας γραφικών - βοηθητικό βίντεο []

Στόχος του εγχειρήματος αυτού είναι να κατορθώσουμε να αφομοιώσουν οι μαθητές κατά το μέγιστο δυνατόν ﻿τα όσα αφορούν τις κάρτες γραφικών. Επειδή όμως μια εικόνα είναι χίλιες λέξεις, θεωρήσαμε πως έπρεπε να ακολουθήσουμε μία άκρως οπτικοποιημένη προσέγγιση ώστε να αποτυπώνεται πιο άμεσα η γνώση, χωρίς βεβαίως να ξεχνάμε να παρεισφρήσουμε διαδραστικό χαρακτήρα στη μεταλαμπάδευση της. Ως εκ τούτου χρησιμοποιήσαμε pdf, βοηθητικές ιστοσελίδες και βίντεο, σταυρόλεξο κατασκευασμένο με kubbu και εννοιολογικό χάρτη κατασκευασμένο με webspiration. Στα πλαίσια της αξιολόγησης του επιπέδου γνώσεων των μαθητών, έγινε χρήση φύλλων εργασίας κατασκευασμένο επίσης με kubbu, τα οποία και περιέχουν τόσο πληθώρα, όσο και ποικιλια ερωτήσεων, όπως πολλαπλής επιλογής, σωστού λάθους, σύντομης ανάπτυξης και λοιπά.
 * __Μαθησιακά αντικείμενα που χρησιμοποιήθηκαν και τα εργαλεία web 2.0 με τα οποία κατασκευάστηκαν__**

Έχουν δημιουργηθεί στα πλαίσια της αξιολόγησης των μαθητών δυο φύλλα εργασίας τα οποία διαχωρίζονται σε δύο ομάδες θεμάτων. Αφού συμπληρωθούν οι απαντήσεις οι μαθητές θα κληθούν να ανταλλάξουν φύλλα εργασιών και να διορθώσουν αυτά των συμμαθητών τους που ανήκαν στην άλλη ομάδα. Εν συνεχεία θα ακολουθήσει ανοιχτός διάλογος για την από κοινού επεξήγηση των απαντήσεων. Η όλη διαδικασία βάζει τους μαθητές τόσο στη θέση του εξεταζόμενου όσο και του διορθωτή προάγωντας παράλληλα τις γνώσεις αλλα και την ομαδικότητα τους και τις συνεργατικές τους ικανότητες. Ομάδα Α http://www.kubbu.com/a1/15501_ Ομάδα Β http://www.kubbu.com/a1/15515_
 * __Φύλλα εργασίας__**

Η αξιολόγηση των επιδόσεων και των δραστηριοτήτων των μαθητών οφείλει να γίνεται μακροσκοπικά καθώς μια στοχευμένη προσέγγιση της βασιζόμενοι σε ένα και μόνο μάθημα κρίνεται ως αντιεκπαιδευτική και αντιπαιδαγωγική. Τα κριτήρια τα οποία πρόκειται να συμβάλουν στην επίτευξη αυτής αξιολογούν την συνολικότερη θεώρηση των μαθητών διαχρονικά κατά την διεξαγωγή της εκπαιδευτικής διαδικασίας στο κάθε γνωστικό αντικείμενο. Με άλλα λόγια βασιζόμαστε όχι μόνο ρητά στην κατανόηση της διδαχθείσας ύλης αλλά σε μία πληθώρα στοιχείων που θα μας οδηγούσαν στα προσδοκώμενα συμπεράσματα. Έτσι λοιπόν η συμμετοχή στα δρώμενα της τάξης, στους διαλόγους τόσο στην αρχή όσο και στο τέλος κάθε μαθήματος, η διατύπωση αλλά και επίλυση αποριών συμμαθητών τους καθώς και ο ζήλος που επιδεικνύεται για τη συμμετοχή στις ομαδικές δραστηριότητες τάξης, αποτελούν παράγοντες που θα συνεισφέρουν καθοριστικά στην διαμόρφωση μιας κάποιας εικόνας για τον εκάστοτε μαθητή.
 * __Φύλλο αξιολόγησης__**

Μερικά πολύ χρήσιμα συμπεράσματα μπορούν να εξαχθούν κάνοντας μια μικρή ανασκόπηση των όσων αναλύσαμε ανωτέρω που αφορούν τον τρόπο με τον οποίο πρέπει να προσεγγίζει το έργο του ο κάθε εκπαιδευτικός. Κατ' αρχάς η εκπαιδευτική διαδικασία έιναι μια διαδικασία αέναη, χωρίς αρχή μέση και τέλος προσπαθώντας πάντα να τη βελτιώσουμε διατηρώντας παράλληλα μια συνοχή και μια σταθερότητα σε αυτή. Πρωταρχικό μας μέλημα είναι να θέσουμε γερές βάσεις πάνω στις οποίες θα πατήσουμε για να οικοδομήσουμε τη διδασκαλία μας. Ένας ακόμα στόχος μας είναι κεντρίσουμε το ενδιαφέρον των μαθητών γρήγορα και αποτελεσματικά κάνοντας το μάθημά μας ζωντανό και παραστατικό, να εξάψουμε τη φαντασία και την ευρηματικότητα τους αλλά και να τους κινήσουμε την περιέργεια καλλιεργώντας τους τα εφόδια για την ανάπτυξη κριτικής σκέψης. Ο διδάσκων οφείλει να στέκεται δίπλα στο μαθητή σε κάθε φάση της εκπαιδευτικής διαδικασίας και να αποτελεί πρόσωπο εμπιστοσύνης, πρόσωπο με το οποίο οι μαθητές θα αναπτύσσουν ιδιαίτερες διαπροσωπικές σχέσεις ούτως ώστε η διδασκαλία να ξεφεύγει απο το ψυχρό και τυπικό της επίπεδο, κάνοντας την αναπόσπαστο κομμάτι της καθημερινότητάς τους.
 * __Συμπεράσματα-προτάσεις__**

-Νέες τάσεις στην εκπαιδευτική τεχνολογία (2006), Χ. Σολομωνίδου -Υλικό Υπολογιστών (2000), Κ. Πεκμεστζή, Ι. Βογιατζή, Στ. Κουνάδη, Χρ. Μελέτη, Π. Μπουγά, Ι. Σιφναίου -[|http://el.wikipedia.org] -[|http://www.it.uom.gr] -[|http://www.videojug.com]
 * __Βιβλιογραφία (βιβλιογραφικές αναφορές, λογισμικά και διευθύνσεις Διαδικτύου)__**

Η ΕΡΓΑΣΙΑ ΕΧΕΙ ΟΛΟΚΛΗΡΩΘΕΙ ΚΑΙ ΔΙΑΤΕΙΘΕΤΑΙ ΠΡΟΣ ΑΞΙΟΛΟΓΗΣΗ

=Εργασίες που αξιολογήθηκαν:=

Γρηγόρης Μάρης

 * Ο Επεξεργαστής Μπάκας Ιωάννης - Σούκουλης Κωνσταντίνος
 * Κατανομή πόρων του Η/Υ από το Λειτουργικό Σύστημα-Λάμπρος Δαϊκος - Λήδα Δημητριάδη - Κωνσταντίνος Κουτσιούκης

Λεωνίδας Μπουζιάνης
>
 * Sinarmologisi BIOS std07150- Φάρις Τζάμπερ,Νικόλαος Παναγιώτου,Χούμος Γεώργιος
 * Κατασκευή ιστοσελίδων με HTML - Voulgaris_Petrolekas

=Αξιολόγηση Σχεδίου μαθήματος και Μαθησιακού Αντικειμένου =

=include component="comments" page="Κρανιώτης Παναγιώτης, Χωριανόπουλος Μανώλης, Καφρίτσας Κώστας" limit="10"=
 * __﻿__**
 * __﻿__**


 * __﻿__**